CELEX: 32016R0663
Language: lv
Date: 2016-04-26 00:00:00
Title: Komisijas Īstenošanas regula (ES) 2016/663 (2016. gada 26. aprīlis) par atsevišķu preču klasifikāciju kombinētajā nomenklatūrā

29.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 115/16
            
         KOMISIJAS ĪSTENOŠANAS REGULA (ES) 2016/663
   (2016. gada 26. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 26. aprīlī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektors
         
         Stephen QUEST
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Elektroniska iekārta, kas darbojas kā audiosaskarne jeb skaņas mikseris (tā dēvētais “mikseris priekšpastiprinātājs analogais/digitālais pārveidotājs”), kuras izmēri ir aptuveni 48 × 18 × 9 cm. Tā sastāv no skaņas un efektu procesoriem, analogā/digitālā un digitālā/analogā pārveidotāja un mikrofona pastiprinātāja korpusā ar vadības un attēlošanas komponentēm un dažādām analogām, optiskām un digitālām ieejām un izejām, kā arī FireWire portiem.
                  Tās galvenās tehniskās pazīmes ir šādas:
                  
                              —
                           
                           
                              hibrīda FireWire/USB2 savienojamība (ir iespējams savienot ar automātiskās datu apstrādes (ADA) iekārtu),
                           
                        
                              —
                           
                           
                              mikseris ar 28 ieejām un ar digitālajiem signālu apstrādes efektiem,
                           
                        
                              —
                           
                           
                              speciāla miksēšanas programmatūra,
                           
                        
                              —
                           
                           
                              atsevišķas kontaktligzdas austiņām paneļa priekšpusē ar katrai savu skaļuma regulatoru un
                           
                        
                              —
                           
                           
                              
                                 LED statusa indikators priekšējā panelī.
                           
                        Iekārta ir paredzēta izmantošanai digitālās mūzikas skaņdarbu radīšanai skaņu studijās vai dzīvajā priekšnesumā uz skatuves. Iekārta var darboties divējādi: savienojumā ar ADA iekārtu vai savrupā režīmā.
                  Ja iekārtu lieto savienojumā ar ADA iekārtu, to izmanto, lai pārveidotu un apstrādātu skaņu signālus, kas saņemti no ārējiem skaņu avotiem, un mikrofona signālu priekšpastiprināšanai. Savrupā režīmā iekārtu var lietot kā mikseri ar integrētiem efektiem.
               
               
                  8543 70 90 
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 84. nodaļas 5.E) piezīmi un KN kodu 8543 , 8543 70  un 8543 70 90  formulējumu.
                  Tā kā iekārta veic īpašas operācijas (skaņas priekšpastiprināšanu un miksēšanu), kas nav datu apstrāde, tā ir jāklasificē pozīcijā, kas atbilst minētajām funkcijām vai, ja nav tādu pozīciju, – atlikušajās pozīcijās.
                  Iekārtas funkcijas nav konkrētāk ietvertas nevienā no 85. nodaļas pozīcijām. Iekārta ir uzskatāma par mikseri, uz kuru attiecas pozīcija 8543  (skatīt arī harmonizētās sistēmas skaidrojumu par pozīciju 8543  ceturto rindkopu, 4. punktu).
                  Tāpēc iekārta ir klasificējama ar KN kodu 8543 70 90  pie citādām speciālām mašīnām un iekārtām, kas citur 85. nodaļā nav minētas.